റിക്രൂട്ട്മെന്റ് കേസ് ഐഎസ് ഭീകരനെയും കൂട്ടാളിയേയും കര്ണാടകയില് നിന്ന് പിടികൂടി Latest കേരളത്തിലെ ഐഎസ് റിക്രൂട്ട്മെന്റ് കേസിലെ പ്രധാന സൂത്രധാരന് കര്ണാടകയില് പിടിയില്. ദേശീയ അന്വേഷണ ഏജന്സി എന്.ഐ.എ.യും കര്ണാടക പോലീസും സംയുക്തമായി നടത്തിയ നീക്കത്തിലാണ് ഐ.എസിന്റെ സുപ്രധാന പ്രവര്ത്തകനായ അബു ഹാജിര് അല് ബദ്രി എന്ന ജുഫ്രി ജവഹര് ദാമുദിയെ അറസ്റ്റ് ചെയ്തത്. വെള്ളിയാഴ്ച കര്ണാടകയിലെ ഭട്കലില് നിന്നാണ് ഇയാളെ അറസ്റ്റ് ചെയ്തത്. ഇയാളുടെ അടുത്ത അനുയായി അമീന് സുഹൈബിനെയും പിടികൂടിയിട്ടിണ്ട്. ജുഫ്രി ജവഹറിനെതിരെ ലുക്കൗട്ട് നോട്ടീസ് പുറപ്പെടുവിച്ചിരുന്നു. സിറിയയിലേക്ക് ആളുകളെ റിക്രൂട്ട് ചെയ്യുന്നതിലെ പ്രധാനിയാണ് പിടിയിലായ ജുഫ്രി ജവഹര്. ഐഎസ് ആശയ പ്രചരണത്തിനുള്ള പ്രതിമാസ ഓണ്ലൈന് മാസികയായ വോയ്സ് ഓഫ് ഹിന്ദ് പുറത്തിറക്കുന്നതിലുള്ള പങ്ക് വ്യക്തമായതിനേത്തുടര്ന്ന് ഇയാള് ഈ വര്ഷം ഏപ്രില് മുതല് കേന്ദ്ര ഏജന്സികളുടെ നിരീക്ഷണത്തിലായിരുന്നു. ഐ.എസ്.ഐ.എസ്. ആശയങ്ങളുടെ പ്രചാരണത്തിന് പുറമേ ആയുധങ്ങളും സ്ഫോടകവസ്തുക്കളും വാങ്ങല്, ഭീകരര്ക്കുള്ള ധനസഹായം, റിക്രൂട്ട്മെന്റ് എന്നിവ ഉള്പ്പെടെയുള്ള പ്രവര്ത്തനങ്ങള്ക്കും ഇയാള് പിന്തുണ നല്കിയിരുന്നതായാണ് റിപ്പോര്ട്ട്. അഫ്ഗാനിസ്താനിലേയും സിറിയയിലെയും ഇസ്ലാമിക് സ്റ്റേറ്റ് നേതാക്കളുമായി ഇയാള് നേരിട്ട് ബന്ധപ്പെട്ടിരുന്നു. ഈ വിലയിരുത്തലുകളുടേയും ജൂലായില് അറസ്റ്റിലായ ഉമര് നിസാറിന്റെ വെളിപ്പെടുത്തലുകളുടേയും വിദേശ ഏജന്സികളുമായുള്ള ഏകോപനത്തിന്റേയും ഫലമായാണ് രാജ്യത്തെ അന്വേഷണ ഏജന്സികള് ഇയാളിലേക്ക് എത്തിയത്. അബു ഹാജിര് അല് ബദ്രി ഭട്കലില് നിന്നുള്ള ജുഫ്രി ജവഹര് ദാമുദിയാണെന്ന് സുരക്ഷാ ഏജന്സികള് തിരിച്ചറിയുകയായിരുന്നു. English Summary : isrecruitmentcaseonearrestedinkarnataka